श्रीनगर: सेना को दक्षिण कश्मीर में रविवार को बड़ी कामयाबी हाथ लगी है। अलग-अलग मुठभेड़ों में सेना ने 12 आतंकियों को ढेर कर दिया है, हालांकि दो जवान भी शहीद हुए हैं। यह सफलता इसलिए भी महत्वपूर्ण है क्योंकि मारे गए आतंकियों में से 2 आतंकी लेफ्टिनेंट उमर फयाज के हत्यारें भी हैं। पिछले वर्ष 23 साल के लेफ्टिनेंट उमर फयाज को आतंकियों ने उस समय अगवा कर लिया था जब वह अपने कजिन की शादी के लिए सोपियां को निकला था। बाद में आतंकियों ने उनका शरीर गोलियों से छलनी कर दिया था।